cyanic-selkie/wikianc huggingface dataset:
Zimbabwe
Administrativ inndeling
Landet er videre delt inn i 59 distrikter og 1200 kommuner.
Næringsliv
Zimbabwe har etter 2. verdenskrig hatt en forholdsvis bra økonomi sammenlignet med andre afrikanske land. Den var og er basert på utvinning av naturressurser som gull, platina og nikkel og i det siste også diamanter. Turisme var også en betydelig inntektskilde. Landet har hatt en sterk landbrukssektor som har sviktet etter Mugabes katastrofale landreformpolitikk etter 2000. Det store diamantfunnet fra 2006 ved Marange har potentiale å forbedre landets økonomiske situasjon betydelig, men på grunn av svært utstrakt korrupsjon har bortimot alle inntekter derfra havnet i lommene til makteliten.
Økonomiske utfordringer
Regjeringen i Zimbabwe står derfor ovenfor en rekke forskjellige økonomiske problemer etter nesten 20 år med økonomisk nedgang som nådde bunnen med hyperinflasjon i begynnelsen av 2009. Etter at man forlot landets egen valuta, Zimbabwisk dollar, i februar 2009 til fordel for sørafrikansk Rand, Amerikansk dollar og Botswansk Pula har landets økonomi stabilisert seg, dog på et lavt nivå. Med svært lave skatteinntekter og en arbeidsløshet på 80 % har staten få muligheter å stimulere økonomisk vekst.
Hyperinflasjon
Mange årsaker ledet til hyperinflationen i 2007/2008. Det kan nevnes mange år med korrupsjon og dårlig økonomisk styring, deltakelse i krigen i Den demokratiske republikken Kongo i 1998–2002, som trakk flere hundre millioner dollar ut av økonomien, men kanskje først og fremst kollapsen i den svært viktige landbruksektoren som stod for mesteparten av landets eksport. Ifølge offisielle tall, steg inflasjonen fra en årlig rate på 32 % i 1998 til 1193,5 % i mai 2006, en tilstand av hyperinflasjon. Samtidig falt vekslingskursen fra 24 Zimbabwe dollar per amerikansk dollar til 101 195,54 Zimbabwe dollar per amerikansk dollar (offisiell kurs) og 315 000 Zimbabwe dollar per amerikansk dollar (parallell kurs) i den samme perioden. Tall som ble offentliggjort i juli 2008 viste at inflasjonen var kommet opp i 2 200 000 %, og at verdien av vekslingskursen hadde falt til ca. 100 mrd Zimbabwe dollar pr US dollar. I november 2008 hadde inflasjonen økt videre, til 13,2 mrd % pr mnd, dvs 516 trillioner prosent (516 000 000 000 000 000 000 %) pr år. Kun Ungarn like etter 2. verdenskrig har registrert høyere inflasjon enn dette.
Landreform siden 2000
En annen katastrofe er landreformen der den alvorlige skjevfordelingen av land skulle opprettes. I 1980 eide de under 2 % hvite i landet ca. 30 % av grunnen og 70 % av den beste landbruksjorden. Siden 1980 hadde man prinsippet "villig selger og villig kjøper" og betydelig økonomisk hjelp fra Storbritannia for å rette opp skjevheten uten å har fått en gjennomgripende forbedring. I 2000 skiftet regjeringen til den såkalte "fast-track" landreform som foregikk forholdsvis uorganisert og til dels voldelig. De hvite farmerne ble fordrevet, deres mange ansatte som regel arbeidsledig. Omfordelingen av de store eiendommene var ustrukturert og i betydelig grad korrupt. Selv om mange svarte Zimbabwanere har fått et stykke land havnet mange gårder uavkortet i hendene til sentrale politikere, militære etc. Siden disse ikke hadde kunnskap og ofte ikke vilje til å videreføre den intensive, industrialiserte landbruken til de hvite farmerne kollaberte totalproduksjonen og Zimbabwe ble for første gang etter annen verdenskrig en nettoimportør av mat.
Den 1. november 1989 la en tidligere Rhodesisk minister, Denis Walker, frem en rapport i London for Conservative Monday Clubs utenrikskomité om landreform i Zimbabwe. I hans siste del sa han, med tydelig innsikt, at som hendelsene har vist at «når jorda er omfordelt, vil de kommersielle gårdene bli brutt opp og de gjenværende hvite gårdbrukerne vil bli redusert gjennom eksil og fengsling. Zimbabwes regjering, som allerede moralsk sett er konkurs, vil gå mot økonomisk kollaps.»
Gruvedrift
I en nylig etterforskning i The Independent ble det avdekket at mange statskontrollerte gruver har blitt solgt billig til kinesere i et desperat forsøk på å skaffe utenlandsk valuta. Det ble bemerket at Mugabes regime har gitt fra seg mye av kontrollen av de økonomiske ressursene som vil forhindre Zimbabwe fra å gjenoppbygge økonomien selv om MDC skulle ta over kontrollen.
Bruttonasjonalproduktet har siden år 2000 falt år for år, og målt pr innbygger var det 447 US$ i 2000 og nede i 169 US$ per innbygger i 2005 (UNDP Database, 2005).
Helse
Zimbabwe har hatt et forholdsvis velfungerende helsevesen på 1980 og 1990-tallet, et arv fra rhodesisk tid. Utdanning av helsepersonell var velorganisert i denne for afrikanske forhold velutdannede befolkningen. Sviktende økonomi, særlig etter 2000 la dette i grus. Mange velutdannede helsearbeidere utvandret ut for å kunne livnære sine familier. Sykehusene ble stengt i slutten 2008 og helsevesnene opphørte i stor grad å eksistere. Etter valutareformen i 2009 har det kommet i gang igjen, men på et lavt nivå.
Et stort helseproblem er hiv og det har vært hovedansvarlig for landets nedgang i gjennomsnittsalder. I 2001 regnet en med at mer enn 30 % av den voksne befolkningen er smittet og fram til samme år hadde 200,000 mennesker mistet livet av sykdommen. I 2010 regner man fortsatt med at 15,3 % av befolkningen er smittet. Dårlig vedlikehold av vannforsyning og kollapsen av helsesektoren i slutten av 2008 utløste en kolera-epidemi med omtrent 100.000 tilfeller og nesten 5.000 dødsfall. Andre diaresykdommer på bakgrunn av dårlig vannkvalitet er vanlig. Særlig i lavlandet og lengs elvene Zambesi og Limpopo er malaria et problem. Zimbabwe har fengselsstraff inntil ett år for homofili.
Oppføring på UNESCOs lister
Verdensarvsteder
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Nathan Adrian
Nathan Ghar-jun Adrian (født 7. desember 1988 i Bremerton, Washington) er en amerikansk svømmer som under OL i Beijing var med å vant gull på 4x100 m fri for USA. For tiden svømmer han for University of California, Berkeley, og han er innehaver av de amerikanske kortbanerekordene på 50 og 100 yard fri.
Han tok gull under Sommer-OL 2016.
Volleyball under Sommer-OL 1996 – Volleyball kvinner
Volleyball for kvinner under Sommer-OL 1996 fant sted fra 20. juli til 3. august 1996 i Atlanta.
Hunga Tonga
Hunga Tonga er en undersjøisk vulkan i kongedømmet Tonga. Vulkanen inngår i øygruppen Haʻapai, 64 km nord for Tongas største øy Tongatapu. Den rager 2,000 meter opp havbunnen. Kalderaen var omtrent 5 km i diameter og var omtrent 150 m under havet frem til 2009. Toppen av vulkanen har hatt to navngitte øyer; Hunga Tonmga og Hunga Ha'apai. Etter et utbrudd i slutten av desember 2014 ble de hengende sammen. Øyas høyeste punkt var da 114 moh. Et betydelig sterkere utbrudd i januar 2022, det kraftigste som til da hadde blitt registrert, etterlot to steinete topper over havnivået.
Vulkanisme og dannelse av øya
Før vulkanutbruddet i 2009 var Hunga Tonga omtrent 0,39 km² og Hunga Ha'apai var 0,65 km². Begge var omtrent 2 km lange. Utbruddet skapte en vulkankjegle mellom de to øyene, som til slutt steg over havet. Denne vokste kontinuerlig og dannet først en landbro med Hunga Haʻapai, og deretter en tilknytning til Hunga Tonga. Den nydannede øya fikk navnet Hunga Tonga-Hunga Ha'apai. Nydannede vulkanøyer blir ofte brutt ned igjen av erosjon. Denen øya stabiliserte seg imidlertid fra 2014.
Utbrudd desember 2021 og januar 2022
20. desember 2021 hadde vulkanen utbrudd. Røyk ble målt til en høyde av 15 km, mens askeskyen var begrenset til under 5 km høyde. Fram til 2. januar 2022 hadde øya vokste mer enn 1 kvadratkilometer.
Etter flere dager med hvile skjedde det mer massive utbruddet 14. og 15. januar 2022. Utbruddssøylen var opptil 58 km høy og nådde dermed inn i mesosfæren. Skadesituasjonen er fortsatt stort sett ukjent; materielle skader, savnede personer og dødsfall rapporteres. På grunn av vulkanutbruddet ble øya igjen delt i to individuelle, mindre øyer, som til sammen har et areal på bare ca 0,23 km² (tidligere: 3,4 km²).
Det bor anslagsvis 76 000 mennesker innenfor en radius på 100 km fra vulkanen. Vulkanutbruddet dekket store deler av øynasjonen Tonga i et 5 til 10 cm lag med vulkansk aske, og påvirket vann, elektrisitet og luftkvalitet. Tongas regjeringen erklærte unntakstilstand.
Globale virkninger i atmosfæren
Trykkbølgen fra utbruddet beveget seg rundt hele kloden flere ganger, og ble registrert også i Norge.
Til tross for at utbruddskyen var den høyeste som noen gang er observert fra verdensrommet, hadde den ubetydelig klimapåvirkning. Den totale mengden svoveldioksid frigjort til atmosfæren ved utbruddet er estimert til 0,4 teragram (400 000 tonn).
Tsunami
21. januar rapporterte regjeringen i Tonga om totalt 15 dødsofre, hvorav åtte av tsunamien på de flate øyene Nomuka 65 km mot nordøst, fire på Fonoifua 80 km unna, og to på Tungua 85 km unna. På en av de tsunamirammede Fiji-øyene døde en kvinne av utmattelse da hun kom tilbake fra evakuering. To personer druknet i bølgene fra tsunamien på stranden i regionen Lambayeque, Peru.
Monicha Nergaard
Monicha Nergaard (født 1968) er en norsk bueskytter som representerer HEG IL.
Hun har vunnet tre NM-gull i perioden 2021–2022. Hun vant kongepokalen i 2021.
Milena
Milena er et kvinnenavn dannet som en feminin form av mannsnavnet Milan, som har opprinnelse i det slaviske ordet mil, «yndig, kjær».
Kjente personer med navnet
Personene i listen er ordnet kronologisk etter fødselsår.
Utviklingen av kommunestrukturen i Minas Gerais/Vila do Carmo/Santa Bárbara
Dette er et stamtre som viser utviklingen av kommunene i Minas Gerais som har sitt opphav i bosetningen Vila do Carmo. Stamtreet er bygd opp slik at hver kommune som er skilt ut av en annen havner til høyre og nedenfor «moderkommunen» og har en heltrukket linje. Dersom en kommune har skiftet navn, vil det nye navnet havne i en boks rett til høyre og med stiplet linje. Dette er kun en utdrag av hele treet.
Mandiraja
Mandiraja er en by i provinsen Sentral-Java på Java i Indonesia. Befolkningen ble anslått til 63,679 i 2010.
Tyskland under Vinter-OL 1964
Tyskland under Vinter-OL 1964. Nittiseks sportsutøvere fra Tyskland, syttitre menn og tjuetre kvinner, deltok i ti sporter under Vinter-OL 1964 i Innsbruck i Østerrike. De deltok i aking, alpint, bobsleigh, langrenn, kunstløp, skihopping, skøyter, ishockey, kombinert og skiskyting. Tyskland som stilte med et lag, med utøvere fra både Øst- og Vest-Tyskland, kom på sjetteplass med tre gull- tre sølv- og tre bronsemedaljer. Olympiamesteren i kombinert, Georg Thoma, var Tysklands flaggbærer under åpningsseremonien.
Chrysiogenes arsenatis
Chrysiogenes arsenatis er en art av bakteriene som har fått tildelt sin egen rekke, som kalles for Chrysiogenetes. Den har et unik livsmiljø og biokjemi. I stedet for å «puste» med oksygen, respirerer den ved den mest oksiderte formen av arsenikk, arsenat. Den benytter acetat som sin elektrondonor. Arsenikk er giftig.
Petr Hejma
Petr Hejma (født 24. april 1944 i Praha) var en tsjekkoslovakisk ishockeyspiller som deltok i de olympiske vinterleker 1968 i Grenoble. Hejma vant en olympisk sølvmedalje i ishockey under vinter-OL 1968 i Grenoble. Han var med på det tsjekkoslovakiske laget som kom på andreplass i turneringen bak Sovjetunionen. Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Hejma spilte sju kamper og scoret tre mål i OL-turneringen.
Villareal (Samar)
Villareal (Bayan ng Villareal) er en kommune på Filippinene. Kommunen tilhører provinsen Samar og ligger på øya med samme navn.
Barangayer
Villareal er inndelt i 38 barangayer.
Final Fantasy VIII
Final Fantasy VIII (ファイナルファンタジーVIII) er et konsollrollespill utviklet og utgitt av Square (nå Square Enix) til PlayStation i 1999 og i 2000 til Windows. Det er det åttende spillet i Final Fantasy-serien og er den andre tittelen som ble utgitt til PlayStation og Windows. Spillet handler om noen unge leiesoldater som blir dratt inn i en internasjonal konflikt og som prøver å beskytte verdenen fra en ond magiker.
Final Fantasy VIII forlot noe av tradisjonen satt av tidligere Final Fantasy-spill. Det er det første spillet i serien med realistisk proporsjonerte figurer og det første som ikke har et magisystem basert på magipoeng. Det er også det eneste spillet i serien som ikke bruker tradisjonelle måter å gjøre en figur sterkere.
Spillet mottok positive anmeldelser og var en kommersiell suksess. Det kom på 22.-plass i Famitsu-lesernes kåring av de 100 beste spill gjennom tidene i 2006. Tretten uker etter spillets utgivelse var det solgt over seks millioner eksemplarer, og det hadde tjent inn over 50 millioner amerikanske dollar.
Miljø
Mesteparten av Final Fantasy VIII utspiller seg i en navnløs verden med én måne. Planeten består av fem store landmasser. Esthar, det største kontinentet, dekker det meste av den østlige delen av kartet. Galbadia, det nest største landområdet, er plassert i vesten og inneholder mange av spillets områder. Den norligste landmassen er det arktiske Trabia. Øyen Balamb, stedet hvor spillet begynner, er det minste kontinentet og ligger omtrent midt i kartet. De gjenværende landmassene er mindre og hovedsakelig øde. De er dekket med steinete terreng som ble forårsaket av kollisjonen til en «Lunar Cry»-hendelse; monstre fra månen som faller ned på planeten. Det sørligste landområdet er et arkipel av landseksjoner som tidligere var en forent øy. Resten av verdenen består av øyer og marinebyggverk og en rekke steder utenfor verdenskartet kompletterer Final Fantasy VIIIs spillbare områder.
Som en del av regissør Yoshinori Kitases ønske om å gi Final Fantasy VIII en fremmed atmosfære, ble ulike design implementert i spillets områder ved å bruke stilen til internasjonalt velkjente steder, samtidig som å vedlikeholde en fantasy-atmosfære. Inspirasjon til miljøet inkluderer arkitektur fra oldtidens Egypt og antikkens Hellas, Paris i Frankrike og et idealisert, futuristisk europeisk samfunn.
Hovedpersoner
De seks spillbare hovedpersonene i Final Fantasy VIII er Squall Leonhart, en ensom ulv som fokuserer på pliktene sine for å unngå sårbarhet; Rinoa Heartilly, en åpenhjertig og lidenskapelig ung kvinne som følger sitt hjerte i enhver situasjon; Quistis Trepe, en instruktør med en seriøs og tålmodig holdning; Zell Dincht, en kampsportutøver med en lidenskap for kampsport og pølser; Selphie Tilmitt, en munter jente som elsker tog og styrer stjerneskipet «Ragnarok»; og Irvine Kinneas, en skarpskytter og fullkommen damenes jens. Midlertidig spillbare personer inkluderer Laguna Loire, Kiros Seagill og Ward Zabac, som opptrer i tilbakeblikksekvenser, og motstanderne Seifer Almasy og Edea Kramer.
For å overholde spillets fjerne atmosfære ble figurene utformet med et fremtredende europeisk utseende. Den første Final Fantasy VIII-figuren som ble utformet var Squall. Nomuras ønske om å gi Squall et unikt utseende og understreke hans rolle som den sentrale figuren, førte til at han inkluderte et arr over øyenbrynet og nesebroen hans. Ettersom det enda ikke var noen detaljert historie for Squall, overlot Nomura forklaringen bak arret til Nojima. Squall ble gitt et «gunblade», en revolver/sverd-hybrid som hovedsakelig fungerer som et sverd. Det siste elementet i Squalls figurdesign var pelsen langs jakkekragen som Nomura la til for å utfordre spillets filmsekvensdesignere.
I Final Fantasy VIII ble noen av Nomuras figurskisser, som han hadde tegnet før spillets utvikling, inkludert. Disse skissene var av Edea, Fujin og Raijin. De to sistnevnte skulle opprinnelig brukes i Final Fantasy VII men siden figurene Turks ble inkludert i det spillet, ble Fujin og Raijin unødvendige. Edea ble utformet før utviklingen av Final Fantasy VII, basert på tegnestilen til Yoshitaka Amano.
Handling
Final Fantasy VIII begynner med at Squall duellerer mot Seifer i en treningsperiode utenfor Balamb Garden-militærakademiet. De to kadettene gir hverandre arr over ansiktene og blir returnert til Garden for behandling. I mellomtiden invaderer Galbadia-regimet Dollet Dukedom, og Dollet blir nødt til å leie assistanse fra Balbamb Gardens «SeeDs», som er elite leiesoldatstyrker. SeeD bruker oppdraget som en avsluttende eksamen for sine kadetter. Med hjelp av sin veileder, Quistis, består Squall sin prerequisite og kommer i samme gruppe som Seifer og Zell. Seifer adlyder ikke ordrene og forlater sitt lag halvveis i oppdraget, slik at Selphie må bli med Squall og Zell for resten av oppdraget. Etter oppdraget stopper SeeD Galbadias fremmarsj, Squall, Zell og Selphie blir forfremmet til SeeD-status og Seifer blir disiplinert for å ikke adlyde ordre.
På avslutningsfesten møter Squall Rinoa, hvis personlighet er hans motstykke. Når Squall kommer på lag med Zell og Selphie for å hjelpe Rinoas Galbadia-motstandergruppe, får han vite at en trollkvinne kalt Edea står bak Galbadias krigshandlinger. Etter ordre fra Balamb og Galbadia Garden forsøker Squall og gruppen hans – som nå også inkluderer Rinoa, Quistis og Irvine – å snikmyrde Edea. Til tross for en nesten feilfri utførelse av planen, blir attentatforsøket mislykket. Gruppen får vite at Seifer har forlatt Garden for å bli Edeas «ridder».
I mellomtiden tenker Squall på personlige problemer, pågående hendelser, som for eksempel at Headmaster Cid utnevnte ham som SeeDs nye leder, og hans økende tiltrekning til Rinoa. Idet gruppen utforsker Trabia Gardens ruiner, får de vite at alle unntatt Rinoa ble oppdratt, sammen med Seifer og Ellone, i et barnehjem som ble ledet av Edea. Senere utviklet de amnesi på grunn av deres bruk av Guardian Forces. Det blir også avslørt at Cid og Edea etablerte Garden hovedsakelig for å bekjempe korrupte trollkvinner. Etter avsløringene kriger styrkene til Balamb Garden mot Galbadia-hæren, som henholdsvis blir ledet av Squall og Seifer, over barnehjemmet. Balamb bekjemper Galbadia, og spilleren får vite at Edea kun er et motvillig redskap som er blitt besatt av «Ultimecia», en mektig trollkvinne fra fremtiden som ønsker å presse tiden sammen inn i ett øyeblikk. Det er derfor hun leter etter Ellone. Edea taper en avgjørende kamp mot SeeD og etter det overfører Ultimecia sine krefter til Rinoa. Edea overlever, men Rinoa går inn i en koma. Squall blir besatt av å vekke henne og drar til Esthar for å finne Ellone, da han tror hun kan redde Rinoa.
Mens Rinoa får behandling på Esthars romstasjon, bruker Ultimecia henne til å befri Adel fra fangenskap. Ultimecia beordrer deretter Seifer til å aktivere «Lunatic Pandora»-fasilitetet. Dette fremkaller en skur av mostre fra månen som sender oppbevaringsapparatet som Adel ligger i til planeten. Etter å ha valgt Adel som sin nye kropp, forlater Ultimecia Rinoa i verdensrommet. Squall redder henne, og de returnerer til planeten i et forlatt stjerneskip. Idet de lander, setter delegater fra Esthar Rinoa til fange på grunn av hennes trollkvinneegenskaper, men Squall redder henne. Laguna unnskylder for hendelsen og annonserer planen til Dr. Odine om å la Ultimecia besette Rinoa, få Ellone til å sende Rinoa og Ultimecia til fortiden og deretter få kun Rinoa tilbake til nåtiden. Dette gjør at Ultimecia begynner «Time Compression», som fører til at Squall og de andre kan konfrontere Ultimecia in hennes verden. For å oppnå dette infiltrerer de Lunatic Pandora, bekjemper Seifer og Adel, og får Rinoa til å arve Adels krefter. Time Compression har dermed begynt. Gruppen drar til Ultimecias slott og bekjemper henne.
Etter Ultimecias nederlag, begynner universet å bli normalt igjen, men Squall blir nesten borte i tid idet han opplever spillets bakgrunnshistorie. Når en døende Ultimecia drar tilbake i tid for å overføre kreftene sine til Edea, informerer Squall Edea om konseptene bak Garden og SeeD. Etter det er han i stand til å samle sammen minnene sine og bli bevisst igjen og kan dermed dra tilbake til nåtiden. Sluttfilmen viser hendelsene etter at Squall og de andre har returnert til nåtiden: Seifer blir gjenforent med Raijin og Fujin; Laguna besøker Raines grav sammen med Ellone, Ward og Kiros; og en feiring finner sted i Garden, hvor Squall og Rinoa omfavner hverandre i måneskinnet.
Utvikling
Utviklingen av Final Fantasy VIII begynte under oversettingen av Final Fantasy VII til engelsk. Seriens skaper, Hironobu Sakaguchi, hadde stillingen som produksjonsleder, men jobbet i denne perioden hovedsakelig på utviklingen av filmen Final Fantasy: The Spirits Within. Han overlot derfor regissørjobben til Yoshinori Kitase. Shinji Hashimoto ble gitt stillingen som produsent.
Lyd
Nobuo Uematsu skrev og regisserte lydsporet til Final Fantasy VIII, som ble gitt ut på fire CD-er av DigiCube i Japan, og av Square EA i Nord-Amerika. I tillegg ble et orkestrert arrangement av utvalgte spor fra spillet, arrangert av Shiro Hamaguchi, utgitt under tittelen  Fithos Lusec Wecos Vinosec, og en samling av pianoarrangementer, spilt av Shinko Ogata, lansert under tittelen Piano Collections Final Fantasy VIII.
Lydsporet er best kjent for to sanger: «Liberi Fatali», en korsang på latin som spilles under introduksjonen av spillet, og «Eyes on Me», en popsang sunget av kinesiske Faye Wong, som også er spillets hovedsang. «Eyes on Me» ble gitt ut som en CD-single i Japan. Den solgte over 400 000 eksemplarer, og ble følgelig den bestselgende videospillmusikk-singlen noensinne i Japan, frem til utgivelsen av «Hikari» av Hikaru Utada fra Kingdom Hearts. «Liberi Fatali» ble spilt under sommer-OL 2004 i Athen da synkronsvømming for kvinner fant sted.
Mottakelse
Innen de to første dagene etter den nordamerikanske utgivelsen ble Final Fantasy VIII det bestselgende videospillet i USA, noe som varte i mer enn tre uker. I tillegg til å selge for mer enn US$50 millioner innen de 13 følgende ukene, solgte spillet omtrent 2,5 millioner eksemplarer i Japan innen de første fire dagene etter utgivelsen. I 2006 ble Final Fantasy VIII stemt frem av lesere av det japanske magasinet Famitsu som det 22. beste spillet noensinne. Mer enn seks millioner eksemplarer totalt ble solgt frem til utgangen av 1999.
Anmeldelser av Final Fantasy VIIIs spillmekanismer er blandet. IGN følte at det var spillets svaketste aspekt og kommenterte «Guardian Force»-angrepssekvensene som «utrolig filmaktige» men langtekkelige. De anså også kampsystemet som svært komplisert, dog forfriskende innovativt og noe som «rollespill-fanatikere elsker å være besatt av». Official U.S. PlayStation Magazine hevdet at spillets «Junction»-system var en stor tabbe på grunn av gjentakende påfylling av magi, mens det britiske magasinet Edge kommenterte at kampsystemet bestod av et forvirrende sett med innviklede valg og teknikker som de fleste spillere ville nyte. GameSpot roste spillets kampsystem og kommenterte at mulighetene for tilpasning med Junction-systemet var enorme.
Kritikere har sammenliknet andre deler av spillet med tidligere Final Fantasy-spill. Gaming Age mente at historien og grafikken var en stor forbedring fra Final Fantasy VII men at kvaliteten på musikken var den samme. Game Revolution kritiserte spillet for å ikke inkorporere stemmer for figurene men roste handlingen og slutten. Edge kalte Final Fantasy VIII et langt mer begavet spill enn Final Fantasy VII, men de følte imidlertid at spillets lengde gjorde at handlingen ikke var i stand til å tilby konstant gode replikker og bihistorier. De mente også at noen av handlingsvriene ikke var passende manipulert og forberedt. Genrelt betraktet Edge Final Fantasy VIII som enda en fremragende utgave i Final Fantasy-serien. Electronic Gaming Monthly ga liknende kommentarer og uttalte at utviklingen av figurene var det beste av ethvert rollespill og at «Final Fantasy VIII er høydepunktet innen sin sjanger».
Produkter
Samme måned som Final Fantasy VIII ble gitt ut i Japan, ble det også lansert en guide for nybegynnere og en rekke postkort. Disse ble fulgt av boken Final Fantasy VIII Ultimania måneden etter, som inneholder en dyptgående guide til spillet og intervjuer med utviklerne. Klistremerkealbumet Final Fantasy VIII Seal Book og Final Fantasy VIII Memorial Album, som er en illustrert gjenfortelling av spillet, ble gitt ut i henholdsvis juni og september 1999. En origamibok fulgte 19. november samme år.
22. september 1999 ble en CD-ROM kalt Final Fantasy VIII Desktop Accessories gitt ut. Den inneholder skrivebordsikoner, bakgrunner, skjermbeskyttere og et e-postpogram. I tillegg har den en utgave av minispillet Triple Triad som lar spillere konkurrere over lokale netteverk.
Kateřina Smutná
Kateřina Smutná (født 13. juni 1983 i Jablonec nad Nisou) er en tsjekkisk-østerriksk tidligere langrennsløper.
Karriere
Smutná ble født i Tsjekkia og gikk for Tsjekkia inntil 2006, men skiftet statsborgerskap til Østerrike. Hun satset på langløp og var tilknyttet Silvini Madshus team. Hun hadde sin styrke i klassisk, men vant også gull på 15 km fristil i et nasjonalt mesterskap.
Smutná gjorde sin internasjonale debut i 2001 med 41.-plass på 5 km klassisk i junior-VM. Det var hennes beste resultat i debutsesongen, men den kommende sesongen viste seg å bli bedre. Etter å ha vunnet tre FIS-renn på rad i februar og mars, deltok hun i verdenscupen senere samme år. Der lyktes hun imidlertid ikke i å ta noen verdenscuppoeng, så hun fortsatte å satse på FIS-renn.
Senere deltok hun i flere verdenscuprenn, og hennes beste resultater er to sjuendeplasser i sprint. I distanserenn har hun en 13.-plass fra 10 km klassisk i Kuusamo i sesongen 2008/09 som beste resultat. Da regner man ikke med tiendeplassen på 10 km klassisk fra Tour de Ski 2008/09 eller 12.-plassen på 10 km klassisk, fellesstart fra Tour de Ski 2007/08.
Smutná har to gull fra det nasjonale mesterskapet i Østerrike, gull på 15 km fristil, fellesstart i 2007 og 5 km klassisk i 2008. Hun deltok ikke under Vinter-OL i 2006, så hennes beste resultat i et internasjonalt mesterskap er en 11.-plass på sprinten i VM i 2007.
Andreas Munch
Andreas Munch (født 19. oktober 1811 i Christiania, død 27. juni 1884 i Vedbæk ved København) var en norsk skribent, forfatter og redaktør. I sin samtid var Munch anerkjent som tidens mest betydningsfulle dikter – i dag er han mest kjent for diktet Brudeferden i Hardanger. Han var også en iherdig motstander av forbudet mot jøder i Grunnlovens §2.
Bakgrunn
Han var sønn av Johan Storm Munch, som var feltprest i Christiania, og Else Hofgaard. Faren var kjent som forfatter av patriotiske sanger. Da den fremtidige dikteren var 11 år gammel, flyttet han med foreldrene til Kristiansand, hvor faren var blitt utnevnt til biskop. I 1830 gikk han ut av byens latinskole og dro til universitetet i Christiania. Etter å ha tatt examen artium og examen philosophicum vendte han imidlertid tilbake til Kristiansand sommeren 1831, og tilbragte den følgende høsten og vinteren hjemme hos familien. Oppholdet ble avbrutt da faren døde i januar 1832. Ved hans død satt moren tilbake med syv barn, i en økonomisk vanskelig stilling. Familien flyttet til Christiania, hvor Andreas Munch måtte sørge for sitt eget livsopphold ved å undervise i skolen. Til slutt fikk han en sikker stilling som kopist i finansdepartementet.
Munch hadde alt fra barneårene vært opptatt av diktning, og fikk etter hvert noen av diktene sine på trykk i aviser og tidsskrifter. I 1836 utga han sin første diktsamling, Ephemerer, og snart etter et større dikt, Sangerinden. I 1837 vant han Christiania Theaters pris for det beste drama, med Kong Sverres Ungdom. Stykket skulle oppføres ved innvielsen av Christiania Theaters nye bygning, men kom helt i skyggen av Henrik Wergelands Campbellerne som utløste «Campbellerslaget» i selve teaterbygningen og «Campbellerfeiden». Ved hjelp av prispengene kunne Munch likevel foreta sin første utenlandsreise; han bodde to måneder i Paris og reiste tilbake gjennom Tyskland.
Redaktør til kamp mot jødeparagrafen
Tilbake i Norge kom han i kontakt med avisen Den Constitutionelle - på folkemunne Nella, hvor han først skrev teaterkritikk, og siden kom med i redaksjonen. Med Andreas Munch i redaktørstolen kom Den Constitutionelle til å bli det mest radikale talerøret i kampen mot utestengelsen av jøder fra Norge. Munch var den første som offentlig tok avstand fra «jødeparagrafen» med diktet Jøderne fra 1836:
I 1839 engasjerte Nella seg da en jøde fra Altona ble nektet å gå i land i Christiania. I september 1844 gikk to jøder, Philipson og Lopez, inn i Lütkens biljardsalong, et tiår etter at optikeren Henri Leia var blitt arrestert i Christiania for å være jøde, noe som hadde skapt overskrifter langt utenfor Norges grenser. Likevel var det jevnlig en og annen jøde med ærend til byen innlosjert på madame Grues lille pensjonat på Vaterland, der hun frem til sin død i 1848 var kjent for å ta imot reisende «uden hensyn til Navn, Stand eller Nation» - og for maskeball, behørig omtalt i Nella.
Det fremkom beskyldninger om falskspill under et parti «pung ut», og harpespillersken madame Petersen, som stod for aftenens underholdning, pekte på dem og utbrøt: «De ere Jøder!» Politi ble tilkalt, jødene arrestert, men beskyldningen om falskspill frafalt, og Lopez snart løslatt som sefardisk jøde (jfr en unntaksbestemmelse fra 1750 for portugiserjøder). Philipson ble derimot idømt 30 dagers fengsel fordi han ikke kunne betale boten på 800 spesidaler (prisen for en middelstor gård). Henrik Wergeland som ellers ledet kampen mot jødeparagrafen, ergret seg i brev over de to «fordømte Jøder», som han håpet ville få seg en smekk av sine trosfeller i Gøteborg når de kom dit. Wergeland roste nabolandenes assimilerte jøder, men mislikte de nordtyske «sjakrer»-jødene som fartet rundt og falbød varer. Likeledes forsvarte hans talerør Morgenbladet arrestasjonen med at «det Onde, som disse Mosaiter nu have brakt over sig, er ikke andet eller mere, end hvad de ved sine egne frivillige Handlinger have forskyldt» - mens Den Constitutionelle kritiserte arrestasjonen som eksempel på «det barbariske, det marokkanske, det utaalelige i vore Jødebestemmelser».
Munch skrev som oppfølging et satirisk skuespill, Jøden, som ikke ble satt opp, og først ble utgitt i 2012. Arrestasjonen av Philipson og Lopez avslørte dobbeltmoralen hos jødeparagrafens fremste motstandere som nok ønsket jødene velkommen - såfremt de la bort det jødiske.
Forfatter
Som redaktør fikk Munch lite tid til diktning, men i 1842 utkom Donna Clara, en Natscene. Han giftet seg med Charlotte Juul i 1844 og ble dermed finansielt uavhengig. I 1845 overtok han eierskapet av Den Constitutionelle og sluttet i finansdepartementet. Alt året etter solgte han imidlertid avisen igjen og la ut på en toårig dannelsesreise til Frankrike, Italia, Sveits og Tyskland sammen med sin hustru og to sønner, før han vendte tilbake til Norge høsten 1847 for å beskjeftige seg med diktningen.
I 1848 utga han to diktsamlinger, først Digte, gamle og nye, og så Billeder fra Nord og Syd. 25. april 1850 fikk han tvillingsønner, men kort tid etterpå, 20. april døde konen hans av lungebetennelse. En måned senere døde plutselig den ene av tvillingene, og den andre ble sykelig. Etter denne sorgfulle perioden utgav Munch diktsamlingen Sorg og Trøst i 1852. I mellomtiden var han blitt utnevnt til amanuensis ved universitetsbiblioteket i Christiania.
Gian Piero Ventura
Gian Piero Ventura, også omtalt som Giampiero Ventura, (født 14. januar 1948) er en italiensk fotballtrener og tidligere fotballspiller.
Andreas Munch
Forfatter
I de neste årene skrev Munch sin første tragedie, Salomon de Caus (1854), det historiske skuespillet En Aften paa Giske (1855) og diktsamlingen Digte og Fortællinger. I 1857 fulgte en ny tragedie, Lord William Russell. Han hadde funnet inspirasjon til stykket ved å betrakte et maleri på en kunstutstilling i Paris i 1855. Stykket ble oppført i Christiania vinteren 1857, og ble en stor suksess. Det ble utvalgt til å spilles på 40-årsdagen for Norges Grunnlov 17. mai 1858, med kronprins Carl blant publikum, og ble senere spilt i Stockholm. Stykket ble også oversatt til tysk og vant Munch et publikum i Tyskland.
Gian Piero Ventura
miniatyr|venstre|Gian Piero Ventura i Sanremese i 1974–75-sesongen. Ventura, som kommer fra Genova gikk gradene i UC Sampdoria, men lyktes verken der eller i andre toppklubber.
Andreas Munch
Forfatter
Om høsten 1858 reiste han til Italia, i håp om at klimaet der ville være gunstig for den syke sønnen. Men sønnen døde i Nice. Munch reiste da tilbake til Norge og foretok en tur blant de norske fjellene. Munch var den første som fikk dikterlønn i Norge. I 1860 bevilget Stortinget ham lønn som dosent, men uten at han behøvde å forelese. I 1866 ble han professor.
Gian Piero Ventura
Som trener begynte han med klubber i lavere divisjoner, men markerte seg senere i US Lecce, som han rykket opp med fra Serie C til Serie A. Imidlertid forlot han klubben til fordel for Cagliari Calcio før Lecce debuterte. Han debuterte i Serie A med Cagliari, men dro etter sesongen til Messina, Hellas Verona og Pisa, før han for første gang erstattet Antonio Conte i Bari. Han ble i Bari i to sesonger og lyktes med en tiendeplass med klubben. Neste lag ble Torino FC, det første laget han ble i mer enn to sesonger siden Entese fra 1982-86. Som trener for Torino lyktes han ikke bare å rykke opp til Serie A, men også å få Torino opp på sjuendeplass og dermed plass i UEFA Europa League 2014/15, der Torino kom hele veien til åttendedelsfinalen før de ble slått ut av FK Zenit St. Petersburg.
Den mars 2016 ble det annonsert at han gir seg som italiensk landslagssjef etter EM i fotball 2016. Den 19. juli samme år ble Gian Piero Ventura utnevnt som Italias nyeste landslagssjef.
Andreas Munch
Munchs diktning
Munch er en representant for nasjonalromantikken og norsk poetisk realisme. Han mistet etter hvert betydning som dikter ettersom interessen for nasjonalromantikken dalte. Han kom til å gi ut det nasjonalromantiske dramaet Hertug Skule samme år som Henrik Ibsen ga ut Kongs-Emnerne. Dramaet til Munch kom helt i skyggen, og han trakk seg gradvis tilbake for den yngre generasjonen.
Munch var også avisskribent i Den Constitutionelle og i Norges Rigstidende, og fulgte Welhavens linje innenfor estetisk kunstbedømmelse. Han hører dermed til en høyreorientert romantisk retning, og til nasjonalromantikkens mer urbane fløy.
Gian Piero Ventura
Ventura har flere ganger utvist beundring for spansk fotball. Han har også kommentert at han ønsker å satse på yngre spillere og offensiv fotball, og at han velger trenerjobben etter det som gir ham størst utfording og størst «libido».
15. november 2017 fikk han sparken som italiensk landslagstrener.
Hvor er billetten
Teksten
hvor kan du tenke du dit kan komme med dette tog du min lille venn, jo du min mamma hun sang å ofte om Jesus Jernvei til himmelen. den gang hun døde da var hun reiset det kole kyss jeg enn minnes nu, nu vil jeg hjem til min mamma drage dit opp til Jesus står all min hu. Jo du min mamma hun sang om Jesus at han er veien til himmelen, at han på korsetreet lot seg nagle fordi han elsket synderen. og etter henne der finnes ingen som for meg synger og med meg ber, jeg kan ei mere der hjemme være på vei til mamma du nu meg ser. på himmeltoget en fritt får reise, så sang min mamma selv når hun gråt, si synger du for din lille datter om Jesu Jernvei til himmelen. Dro hun til Jesus på denne veien og skal jeg henne ei give bud, får jeg ei sige: Jeg så din fader på himmelenveien gå hjem til Gud. på syndeveien fortapt å blive nei hils du henne at han også, fra denne time er med på toget som går til himmelen, ja si just så. og konduktøren han pleiet henne han hadde atter en datter fått, men akk hos ham ble hun ikke lenger hun biet der nogen dager blott. nå står hun hist blant den frelste skare der priser lammet med jubelsang, mon du min venn som til sangen lytter skal du og himmelen nå en gang.
Teksten variant 2
2.Og hvor betalte han den billetten jo han betalte på Golgata. Og hvordan vet du nå det så sikkert det står i Bibelen at han sa: Det er fullbrakt, det er fullbrakt min sjel er løst i fra syndens makt, og hvor betalte han den billetten jo han betalte på Golgata.
3.Hvor vil du være i evigheten jo jeg vil være i himmelen. Hvem vil du møte igjen der oppe jeg møter Jesus min beste venn. Du kan bli med, du kan bli med å ja, å ja jeg vil gjerne se, deg syngende i den hvite skare som priser Jesus min beste venn.
Greatest Hits (Foo Fighters)
Greatest Hits er et samlealbum fra Foo Fighters, utgitt 3. november 2009 på RCA.
Akershus musikkråd
Akershus musikkråd er en frivillig paraplyorganisasjon som helt siden 1978 har vært fellesorganet for all organisert og uorganisert musikkvirksomhet i Akershus.
Greatest Hits (Foo Fighters)
Albumet inneholder to nye sanger, «Wheels» og «Word Forward» i tillegg til tidligere utgitte sanger som «The Pretender», «All My Life», «Learn to Fly», «Best of You», «Times Like These», «My Hero», «Everlong», med flere.
Akershus musikkråd
Akershus musikkråd har som hovedoppgave å være et felles kontaktpunkt og samarbeidsorgan for fylkets musikkliv, blant annet gjennom kontakt med offentlige myndigheter på alle plan.
Noe av det musikkrådet gjør er å formidle voksenopplæringstilskudd til musikktiltak gjennom Musikkens studieforbund, organisere over 25000 aktive musikkutøvere i mer enn 600 lag innen kor, korps, orkester, folkemusikklag, trekkspillklubber, storband, rockeband, med mer, de arbeider for å styrke organisasjonsarbeidet i musikkorganisasjonene, drive informasjonsarbeid internt i musikklivet og eksternt mot fylkeskommunen og kommunene, informerer om ulike tilskuddsordninger til musikklivet, tilbyr kurs- og opplæring i musikk og andre aktuelle emner, tilbyr utleie av lyd og lys til medlemsorganisasjonene og andre, er representert i forskjellige nasjonale utvalg, blant annet Anleggsutvalget for akustikk. Musikkrådet arbeider for bedre musikkopplæring gjennom samarbeid med grunnskolen, musikkskolene og fritidsmusikklivet og er det lokale musikklivets nærmeste kontakt med politikere og offentlige administrasjoner på kultur- og skolesektoren i fylket.
Akershus musikkråd administrerer sekretariatet for Norsk sangerforum (NSF), og distriktsleddet Akershus sangerforum, og samarbeider tett med fylkeskulturadministrasjonen og fylkeskommunen og gjennomfører flere store prosjekter for fylkeskommunen, blant annet Ungdommens kulturmønstring og konsertformidling i sosiale institusjoner. Musikkrådet har også et tett samarbeid med Fylkesbiblioteket i Akershus, ikke minst gjennom «Dokumentasjonssenteret for musikk i Akershus», som blant annet har en samling på over 15.000 CD-er og over 2.500 musikkvideoer som kan lånes gjennom fylkets lokale bibliotek.
Akershus musikkråd består av 10 fylkes-medlemsorganisasjoner og 12 lokale musikkråd, og representerer i alt 33 landsomfattende musikkorganisasjoner.
I sine lokaler på Trondheimsveien 50e på Kjeller har musikkrådet fem faste ansatte med både felles- og spesialoppgaver innen forskjellige musikksjangre.
Macrodorcas cuongi
Macrodorcas cuongi er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor (hannen 30-45 millimeter), slank, blankt rødbrun hjortebille, dekkvingene med en mørk stripe langs sømmen, midtfeltet på pronotum og kjevenes spiss er også mørkere og det er en mørk flekk over hvert kjevefeste. Hannen har lange, slanke kjever med tenner bare i spissen, disse danner en sagtakket kam med en litt større tann i hver ende. Pronotum er rundet, tydelig bredere enn dekkvingene. Hunnen er mindre og mørkere på farge, uten forstørrede kjever, kroppen ganske blank.
Levevis
Larvene utvikler seg i morken ved av løvtrær.
Utbredelse
Arten er kjent fra Vietnam.
Trolle
Stamfaren var ridderen Birger Knutsson, kalt Birghe Trulle (død tidligst 1367). Hans sønn, væpneren Birger Birgersson på Bo (nå Trollebo) i Lemnhults sogn ble far til riksråd Birger Trolle (d. 1471) på Bergkvara slott i Bergunda sogn i Småland, som var far til Arvid Birgersson. Dennes sønn, riksforstander Erik Arvidsson Trolle ble far til erkebiskop Gustav Trolle.
Eriks halvbror, ridderen Joachim Trolle (død 1546), bosatte seg i Danmark og ble eier av store eiendommer i Skåne, og ble stamfar til en dansk slektsgren Trolle gjennom sin sønn, som var farfar til den danske riksråden og stattholderen i Norge Niels Trolle (1599–1667).
Kammerherre Nils Trolle (1777–1827) fikk i 1816 friherrelig verdighet.
Termitotecna
Termitotecna er en slekt) av biller som hører til familien kortvinger.
Utseende
Små, spoleformede kortvinger, blanke, brunrøde kortvinger. Hode og forkropp er ganske små, fasettøynene små. Antennene er nokså lange og kraftige, nesten så lange som kroppen.
Levevis
Disse små billene lever tett sammen med termitter.
Utbredelse
Gruppen er utbredt i Afrika.
Ormyridae
Ormyridae er en gruppe som hører til blant parasittvepsene og er en familie i ordenen vepser. Det er en artsfattig gruppe som omfatter rundt 125 kjente arter fordelt på 3 slekter. Familien er dårlig undersøkt i Norge, men det er trolig at vi har tre arter.
Utseende
Små til middelsstore (1,1 – 6,7 mm), tettbygde snylteveps. Hodet er nokså lite, antennene knebøyde. Beina er spinkle, vingene forholdsvis store, kledt med fine hår (microtrichia). Forvingen har en smal åre langs framkanten i de indre 2/3, denne ender i den ganske kort vingemerke-åre som går skrått bakover og utover. Bakkroppen er stor og høyt hvelvet, tett trykt inntil forkroppen slik at "vepsetaljen" (petiolus) ikke er synlig. På oversiden er den kraftig skulpturert med grove groper. Hunnens eggleggingsrør (ovipositor) er nokså kort og stikker lite ut fra bakkroppen.
Levevis
Larvene til disse artene er knyttet til galledannende insekter, mest galleveps (Cynipoidea) og båndfluer (Tephritidae). Det er ofte uvisst om de er primære parasitoider, som angriper galledanneren, eller hyperparasitoider, som angriper andre parasitoider.
João Palhinha
João Maria Lobo Alves Palhinha Gonçalves (født 9. juli 1995) er en portugisisk fotballspiller som spiller for den engelske klubben.
Landslaget
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Voronezj oblast
Voronezj oblast (russisk: Воро́нежская о́бласть, Voronezjskaja oblast) er et føderasjonssubjekt i Russland (en oblast).
Geografi
Større elver i Voronesj oblast er Don, Voronezj, Bitjug og Khopjor.
Økonomi
Voronezj oblast har store reserver av kritt. Voronezj er en industri- og landbruksregion, der det blant annet blir produsert gravemaskiner, brostrukturer og elektrisk utstyr.
Demografi
Ifølge Folketellingen i 2010 var oblastens etniske blanding slik:
Asle Morten Odden
Asle Morten Odden (født 1979) er en norsk bueskytter som representerer Land BS.
Han har vunnet fire NM-gull i perioden 2021–2022. Han vant kongepokalen i 2021 og 2022.
Jan Hrbatý
Jan Hrbatý (født 20. januar 1942 i Strážisko, død 23. juli 2019) var en tsjekkoslovakisk ishockeyspiller som deltok i de olympiske vinterleker i 1968 i Grenoble. Hrbatý vant en olympisk sølvmedalje i ishockey under Vinter-OL i 1968 i Grenoble. Han var med på det tsjekkoslovakiske laget som kom på andreplass i turneringen, bak Sovjetunionen. Det var åtte lag som deltok, det ble spilt en enkeltserie der alle lagene møttes én gang. Sovjetunionen vant serien med tolv poeng foran Tsjekkoslovakia med elleve og Canada med ti poeng. Hrbatý spilte sju kamper og scoret to mål i OL-turneringen.
Rødliste for husflidsteknikker
Rødliste for husflidsteknikker, oftest bare kalt Rødlista, er en landsomfattende dugnad for å gi liv og vern til gamle norske husflids- og håndverksteknikker, gjennom dokumentasjon og videreføring av kunnskap og ferdigheter. Rødlista har lånt navn fra naturvernfeltet, der Norsk rødliste for arter er oversikter over plante- og dyrearter som på en eller annen måte er truet av utryddelse.
Rødlista er et prosjekt i Norges Husflidslags regi. Målet er å bygge opp en kunnskapsbank for husflids- og håndverksteknikker som står i fare for å bli glemt, enten fordi produksjonen er blitt industrialisert; fordi utviklingen har ført til andre fremgangsmåter og materialer – eller fordi endring i levekår og leveveier gjør at det ikke lenger er behov for gjenstandene og produktene.
Husflid og håndverk er del av immateriell kulturarv. Stortinget ratifiserte i 2006 UNESCO-konvensjonen om vern av den immaterielle kulturarven. Denne konvensjonen fokuserer ikke på de ferdige objektene, men på erfaringene, kunnskapen og prosessene som fører frem til resultatet.
Etter at Stortinget hadde ratifisert UNESCO-konvensjonen, ble Norsk håndverksinstitutt opprettet for å støtte små og verneverdige håndverk. Dette gjelder yrkesrettede håndverk.
For tradisjonelle håndverk som ikke er et yrke, finnes det ikke tilsvarende støtteordninger.
Norges Husflidslag ble i 2014 akkreditert av UNESCO som en Ikke-statlig organisasjon (NGO, Non-Governmental Organisation), for å arbeide med konvensjonen. Rødliste-dugnaden er del av dette arbeidet.
For å ta vare på kunnskapen innenfor tradisjonshåndverk som ikke omfattes av ordningen for «små og verneverdige fag», har Norges husflidslag henvendt seg til alle lokale husflidslag, og oppfordret dem til å finne en teknikk eller fremstillingsmåte, gjerne spesiell for lagets område, og delta i oppbyggingen av en kunnskapsbank gjennom rødliste-dugnaden. Første trinn i arbeidet, etter at laget har valgt én eller flere teknikker å arbeide med, er å dokumentere teknikken gjennom tekst, bilder, filmer eller modeller. Deretter må kunnskap og ferdigheter bringes videre til nye generasjoner, gjennom kurs og demonstrasjoner.
I tillegg ønsker Norges Husflidslag gjennom dugnaden å få kjennskap til – og ta vare på – lokale ord og begreper for de ulike fremgangsmåtene og gjenstandene.
I og med at Rødlista ikke er en fullstendig, systematisk oppbygd liste husflidslagene kan velge fra, kan det finnes teknikker som ikke er dekket, mens andre teknikker er valgt av flere lag. Ikke alle husflidslagene har valgt rent lokale teknikker, enkelte husflidslag har valgt å konsentrere seg om flere teknikker, og noen få har valgt håndverk som også omfattes av ordningen for små og verneverdige håndverksfag (eksempel: tønnebøkring).
Zachary Quinto
Zachary John Quinto (født 2. juni 1977) er en amerikansk skuespiller, kjent for sin rolle som Adam Kaufman i tv-serien 24 og Sylar i NBCs superheltserie Heroes. Han har rollen som den unge Spock i Star Trek-filmen som kom i 2009.
Utdannelse
Han gikk Aiken elementary school og deretter Jay Neff Middle School, før han tok Central Catholic High School i Pittsburgh. Han ble immatrikulert ved teaterlinjen ved Carnegie Mellon University i 1995 og ble uteksaminert derfra i 1999.